กระทู้ถามที่ ๖๖๒ ร.

เรื่อง แนวทางการช่วยเหลือผู้ประกอบการวิสาหกิจขนาดกลางและขนาดย่อม (SMES)
กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ตามรัฐมนตรีว่าการกระทรวงพาณิชย์ ดังต่อไปนี้

การส่งออกสินค้าไปยังต่างประเทศเป็นสิ่งสำคัญต่อเศรษฐกิจของประเทศไทยในช่วงระยะเวลาที่ผ่านมาและการส่งออกไปได้มีอัตราการขยายตัวอย่างต่อเนื่อง ซึ่งเป็นกลไกสำคัญที่ผลักดันให้เศรษฐกิจไทยขยายตัวในระดับที่เพิ่มขึ้น การส่งออกสามารถนำเงินตราต่างประเทศเข้าสู่ประเทศไทยได้เป็นจำนวนมาก ทั้งการส่งออกของสินค้าทางการเกษตร เช่น ผลไม้ ยางพารา เป็นต้น และสินค้าอุตสาหกรรม เช่น อุปกรณ์เครื่องจักรกลและคอมพิวเตอร์ เป็นต้น โดยที่รายได้ส่วนหนึ่งได้ถูกนำมาใช้เพื่อพัฒนาประเทศ และแก้ไขปัญหาเศรษฐกิจ แต่ในปัจจุบันได้มีกฎหมายเพื่อคุ้มครองข้อมูลส่วนบุคคล (PDPA) ซึ่งข้อกำหนดและข้อบังคับในการป้องกันการเปิดเผยข้อมูลส่วนบุคคลโดยไม่ได้รับความยินยอมนั้น ส่งผลกระทบต่อผู้ประกอบการวิสาหกิจขนาดกลางและขนาดย่อม (SMES) ทำให้ไม่สามารถเข้าถึงฐานข้อมูลของลูกค้าต่างชาติได้ และบางครั้งจึงก่อให้เกิดการใช้วิธีการที่ผิดกฎหมายในการได้มาซึ่งข้อมูลนั้น ซึ่งกฎหมาย PDPA มีจุดประสงค์ที่ดีในการปกป้องข้อมูลส่วนบุคคล แต่ในทางปฏิบัตินั้นอาจส่งผลกระทบต่อผู้ประกอบการวิสาหกิจขนาดกลางและขนาดย่อม (SMES) ในกรณีเช่าถึงข้อมูลที่จำเป็นต่อการส่งออก สินค้าและการดำเนินธุรกิจ ดังนั้นจึงต้องมีแนวทางในการแก้ไขปัญหาดังกล่าวเพื่อไม่ให้เกิดการเสียเปรียบ

แก่ผู้ประกอบการขนาดเล็กและเป็นอุปสรรคต่อการส่งออกสินค้าไทย ที่กำลังเติบโตไปได้อย่างดี จึงขอเรียนถามว่า กระทรวงพาณิชย์มีแนวทางในการช่วยเหลือผู้ประกอบการวิสาหกิจขนาดกลาง และขนาดย่อม (SMES) ในการสนับสนุนมาตรฐานข้อมูลของกลุ่มลูกค้าเพื่อการส่งออกอย่างไรบ้าง ขอทราบรายละเอียด

ขอให้ตอบในราชกิจจานุเบกษา

ขอแสดงความนับถืออย่างยิ่ง

ณัฐชา บุญไชยอินสวัสดิ์
สมาชิกสภาผู้แทนราษฎร พรรคประชาชน

คำตอบกระทู้ถามที่ ๖๖๒ ร.

ของ นายณัฐชา บุญไชยอินสวัสดิ์
สมาชิกสภาผู้แทนราษฎร พรรคประชาชน กรุงเทพมหานคร
เรื่อง แนวทางการช่วยเหลือผู้ประกอบการวิสาหกิจขนาดกลางและขนาดย่อม (SMEs)

ข้าพเจ้า นายพิชัย นริพะพันธุ์ วัฒนตรีว่าการกระทรวงพาณิชย์ ขอตอบกระทู้ถามของ
ท่านสมาชิกสภาผู้แทนราษฎร ดังนี้

กระทู้ถาม การส่งออกสินค้าไปยังต่างประเทศเป็นสิ่งสำคัญต่อเศรษฐกิจของประเทศไทย
ในช่วงระยะเวลาที่ผ่านมาและการส่งออกได้มีอัตราการขยายตัวอย่างต่อเนื่อง ซึ่งเป็นกลไกสำคัญ
ที่ผลักดันให้เศรษฐกิจไทยขยายตัวในระดับที่เพิ่มขึ้น การส่งออกสามารถนำเงินตราต่างประเทศเข้าสู่
ประเทศไทยได้เป็นจำนวนมาก ทั้งการส่งออกของสินค้าทางการเกษตร เช่น ผลไม้ ยางพารา เป็นต้น
และสินค้าอุตสาหกรรม เช่น อุปกรณ์เครื่องจักรกลและคอมพิวเตอร์ เป็นต้น โดยที่รายได้ส่วนหนึ่ง
ได้ถูกนำมาใช้เพื่อพัฒนาประเทศและแก้ไขปัญหาเศรษฐกิจ และในปัจจุบันได้มีกฎหมายเพื่อคุ้มครอง
ข้อมูลส่วนบุคคล (PDPA) ซึ่งข้อกำหนดและข้อบังคับในการป้องกันการเปิดเผยข้อมูลส่วนบุคคล
โดยไม่ได้รับความยินยอมนั้น ส่งผลกระทบผู้ประกอบการวิสาหกิจขนาดกลางและขนาดย่อม (SMES)
ทำให้ไม่สามารถเข้าถึงฐานข้อมูลของลูกค้าต่างชาติได้ และบางครั้งจึงก่อให้เกิดการใช้วิธีการที่ผิดกฎหมาย
ในการได้มาซึ่งข้อมูลนั้น ซึ่งกฎหมาย PDPA มีจุดประสงค์ที่ดีในการปกป้องข้อมูลส่วนบุคคล แต่ในทาง
ปฏิบัตินั้นอาจส่งผลกระทบท่อผู้ประกอบการวิสาหกิจขนาดกลางและขนาดย่อม (SMES) ในการเข้าถึง
ข้อมูลที่จำเป็นต่อการส่งออกสินค้าและการดำเนินธุรกิจ ดังนั้นจึงต้องมีแนวทางในการแก้ไขปัญหาดังกล่าว
เพื่อไม่ให้เกิดการเสียเปรียบแก่ผู้ประกอบการขนาดเล็กและเป็นอุปสรรคต่อการส่งออกสินค้าไทย ที่กำลังเติบโต
ไปได้อย่างดี จึงขอเรียนถามว่า กระทรวงพาณิชย์มีแนวทางในการช่วยเหลือผู้ประกอบการวิสาหกิจขนาดกลาง
และขนาดย่อม (SMES) ในกรณีสนับสนุนฐานข้อมูลของกลุ่มลูกค้าเพื่อการส่งออกอย่างไรบ้าง ขอทราบ
รายละเอียด

คำตอบ ปัจจุบันกระทรวงพาณิชย์ ในฐานะหน่วยงานที่มีภารกิจด้านการส่งเสริมพัฒนา
ผู้ประกอบการ SME มีนโยบาย “ลดรายจ่าย เพิ่มรายได้ และขยายโอกาส” โดยมุ่งเน้นสร้างความเข้มแข็ง
และดึงศักยภาพของผู้ประกอบการโดยเฉพาะผู้ประกอบการตัวเล็กและ SME ให้เป็น SMART SME
ที่สามารถสร้างรายได้และดำเนินธุรกิจได้อย่างมีประสิทธิภาพยามากยิ่งขึ้น ทั้งนี้ ในส่วนของการส่งเสริม
ผู้ประกอบการให้สามารถส่งออกสินค้าไปยังต่างประเทศ กรมส่งเสริมการค้าระหว่างประเทศได้มี
การให้บริการข้อมูลผู้ซื้อผู้นำเข้าในต่างประเทศแก่ผู้ประกอบการไทย โดยข้อมูลส่วนใหญ่ที่ให้บริการ
เป็นข้อมูลติดต่อของบริษัทรอนิติดบุคคล ซึ่งไม่ได้มีข้อจำกัดในการให้บริการข้อมูลหรือไม่ได้อยู่ในขอบเขต
ของการคุ้มครองข้อมูลส่วนบุคคล เป็นข้อมูลที่ได้มาจากกราฟจากแหล่งข้อมูลที่เชื่อถือได้ง่ายๆ

กรมส่งเสริมการค้าระหว่างประเทศจะมีกระบวนการขอความยินยอมในการใช้ประโยชน์ข้อมูลจากผู้ซื้อ
ผู้นำเข้า เพื่อให้กรมส่งเสริมการค้าระหว่างประเทศมีการดำเนินการอย่างถูกต้องสอดคล้องตามกฎหมาย
คุ้มครองข้อมูลส่วนบุคคล

ทั้งนี้ ผู้ประกอบการ SMEs ที่มีความประสงค์ขอรับรายชื่อผู้นำเข้าในต่างประเทศ สามารถติดต่อ
มายังศูนย์บริการข้อมูลและคำปรึกษาด้านการค้าระหว่างประเทศ DITP Service Center ผ่านช่องทาง
สายด่วน ๑๑๖๙ หรือติดต่อทางอีเมล 1169@ditp.go.th โดยไม่มีค่าใช้จ่าย โดยปฏิบัติตามหลักเกณฑ์
ในการพิจารณาให้ข้อมูลของกรมส่งเสริมการค้าระหว่างประเทศ นอกจากนี้ กรมส่งเสริมการค้าระหว่างประเทศ
ยังมีกิจกรรมส่งเสริมการตลาดอื่น ๆ ที่จะช่วย SMEs ไทยในการขยายตลาดสู่ต่างประเทศได้อย่างมี
ประสิทธิภาพและเหมาะสมตามระดับความพร้อมและศักยภาพของผู้ประกอบการ